text: Udlandet er vild med sydvestjysk genbrugs-energi
  18 maj 2018 kl. 14.12
  Der var stor international interesse for at besøge et avanceret biogas-anlæg i Holsted.
  Omkring 30 førende eksperter fra hele verden var fredag morgen på studietur til Holsted for se det lokale biogas-anlæg.
  Det er nemlig et af Danmarks største og førende på biogas-området.
  Hvert år produceres der biogas nok til at kunne opvarme mere end 40.000 husstande med CO2-neutral energi. Biogassen laves af affald fra husholdninger og rest- og biprodukter fra landbrug og industri.
  Jens Bo Holm-Nielsen, sektionsleder, Institut for Energiteknik på Aalborg Universitet i Esbjerg: "Danmark er langt fremme med at omdanne affald og overskuds-produkter til energi - og den viden kan eksporteres til hele verden."
  Dagens gæster var fra USA, Canada, Brasilien, Indien, Philippinerne, Sydkorea og hele Europa.
  Nature Energys biogasanlæg i Holsted er også i front på verdensplan, når det gælder om at udnytte affald til transport og energi.
  Udover varme til opvarmning af boliger leverer virksomheden biogas til tankstationer som brændstof til miljøvenligere biler.
  - Danmark er langt fremme med at omdanne affald og overskudsprodukter til energi - og den viden kan eksporteres til hele verden, siger Jens Bo Holm-Nielsen, der er sektionsleder i Esbjerg ved Institut for Energiteknik på Aalborg Universitet, til TV SYD.
  Han var vært og guide på besøget i Holsted.
  